Dia ireo raiki- trosa taminy fa nampisamboriny vola na masom- boly aza, dia nandefa feo fa mba tokony ho dinihina ny aminy tezitra mafy ingahilehibe, any, hoy ilay mpiandry omby, fa ela ny ela ka misy sahy miady hevitra aminy. Ny ampitso dia nisy enin- dahy no tao amiko ary nanontany indray raha tahiny ka misy tany azo homena azy hiasany intsony aho. Natoroko lalana izy hitady amin’ny hafa fa efa nisy mpandray sy vita fifanekena daholo ny ahy ka iza no aleha afa tsy rainijery, hoy ny anakiray nefa efa tsy tanty ny ataony ho andevony mandrakizay izahay, hoy ny faharoa, fa ny trosa teo aloha tsy afaka ny manaraka manampy ihany. Aiza marina ny lalana hialana amin’ izao efa tsy hita intsony tokoa izay hatao, hoy ny hafa, ka izany no nanatonana anao. Nanohina ny foko ny mahita ny fitokiany ahy kanefa sahiran- tsaina aho fa tsy hitako izay hatoro azy. Notsapaiko ihany ny heviny raha toa ka mety ho sahiny ny hidongy fotsiny tsy hiasa mandra- panaikin- drainijery, kanefa saiky nandà daholo izy enin- dahy. Fa aiza hoy izy ireo no hamelomana ny vady aman- janaka raha toy izao indray no mbola tsy hiasa? Tsy havelany hipetrapetra- potsiny ireo ananany trosa fa tsy maintsy ho toriny any amin’ny fanjakana. Tsy nisisika intsony aho satria hitako fa tsy mbola masaka tao aminy ny hevitra. Fo feno alahelo no nilazako taminy hanohy ny asany aloha. 27- alakamisy 10 jolay 1969, iv lah 3955 v- ilay sefo nivadika anefa ny fandehan-javatra ka izaho indray no voalaza fa nampirisika ny mpiasan-drainijery hiala. Nahazo fiantsoana hankeny amin’ny sefo kantao aho ka nofotorana momba izany. Nolazaiko azy ny marina rehetra nefa mbola izaho ihany no notanany ho mpandainga, na dia tsy nivantana aza ny filazany azy tonga teto talohanao aho, hoy izy, ka mahalala kokoa an’ingahy rainijery. Tsy izy velively no hanao filazana diso amiko. Nihanjahanja fotsiny teo ny tanimbariny noho ny nataonao, ary izaho no voatery hamerina ireo mpiasany amin’ny asany. Ny antony dia satria ho voa mafy ny mponina indrindra fa ireo mpiasa, raha tsy miakatra ny vary. Tsy naharitra aho ka mba nanontany ihany, na ireo efa zara raha nahita ny ho hanina no ho tena voa mafy na rainijery harary fa votsotra ny tombony tsy nisasarana efa nantenaina izany teninao izany andriamatoa rajaonary, hoy izy, dia efa karazana porofo sahady fa mitetika an’ingahy rainijery ianao, kanefa aoka ho fantatrao fa izy no andrin’ny famokarana eto, satria azy ny tany. Ary na hatao aza hoe tsy hamely azy ny hevitrao, dia tsy mbola azo ekena koa ny hitarihanao hankeny amin’ny hahafaty azy. Koa mampitandrina anao aho, fa tsy afaka hijery fotsiny ny zavatra tahaka izao ny fanjakana. Ireo mpiasa koa dia efa nampitandremako, ka notanako aloha ny roa lahy aminy ho anatra ho an’ny sisa sao dia tsy rariny kosa izany ry ingahy sefo? Hoy aho. Tsy nangalatra na namono olona ireo, tsy nanao an-keriny, ka tazoninareo! Heloka ve ny mitady izay mba hahasoa ny tena? Ary raha ataonao fa izaho no nanome fo azy ireo, nahoana no tsy izaho no tananao fa izy mpanaraka fotsiny? Tsy dia ny hifamaly aminao no nampiantsoko anao, hoy ilay sefo kantao, ka aoka ngaha aloha hifarana hatreo ny resaka. Ny hafatro fotsiny no hiangaviako anao ho tsaroanao. Navesabesatra ny lohako teny an-dalana nody, notsindrin’ny eritreritra samihafa. Aiza tokoa no halehan’ity olona ity raha tahaka izao no hahazo azy? Tsy misy nataony afa-tsy nitaky izay mba tokony ho anjara masoandro nefa dia tanana fotsiny tsy misy fitsarana! Izaho manefa izay kely mba afako amin’ny anjara adidiko, hanoro izay tokony ho fantatry ny tsy mahalala, kanefa izaho indray no omena fampitandremana ! Nahoana ny mpanao fanjakana natao hitondra olona, nefa manana fijery hafahafa tahaka izao! Ho tahaka azy koa ve ny any amboniny any, ka tsy hahatsiaro akory ny fahavoazan’ny mpiara-belona aminy! Hatraiza ho aiza ny fetran’ny fahefan’ingahy rainijery no ny sefo kantao mpifehy avy ity no feheziny koa? Izany sy ny toy izany no nifamahofaho tao an-dohako teny an-dalana niampy fanontaniana lehibe manao hoe 28 zoma 11jolay 1969, iv lah 3956 ary inona no azoko hatao amin’izany rehetra izany? Variana aho ka raha tsy efa nandia tetsy am-bavahady tetsy tsy nahatsiaro fa tonga. Afaka herinandro monja taorian’izay dia nipoitra ny fampitandremana niseho tamin’ny endrika hafa fitakiana ny hetran-tany mitotaly ho valon-jato sy roa arivo! Nivanaka nony nikaroka ny taratasy nandoavana ny tany aloha aho, ka nampitaha, fa nitombo avo roa heny latsaka kely foana ity vaovao. Nisy fahadisoana va re sa fanahy iniana? Hoy aho anankam-po. Aleo ho fotorakoizay tena marina. Tsy rototra akory ilay sefo kantao namaly ahy.